Hmongai

Hmongai (Hmoob/Moob) – Azijos tauta. Gyvena kalnuotuose regionuose pietų Kinijoje, šiaurės Vietname, Laose ir Tailande. Dalis hmongų gyvena Šiaurės Amerikoje ir Europoje. Bendra populiacija – 4-5 milijonai žmonių. Laikomi miao tautų grupės pogrupiu. Kalba hmongų-mienų kalbų šeimai priklausančiomis hmongų kalbomis.

Hmongai išsiskiria savo spalvinga apranga. Namus stato iš plūkto molio.

1918–1921 m. Laoso hmongai suorganizavo sukilimą prieš kolonijinę prancūzų valdžią. Po antrojo pasaulinio karo CŽV verbavo hmongus kovai prieš Laoso ir Vietnamo socialistines pajėgas. Kuomet JAV pralaimėjo karą Pietryčių Azijoje, daug hmongų pasitraukė į Tailandą, iš ten emigravo į Vakarų Europą, JAV, Kanadą. Nuo 1990 m. pradėtas hmongų grąžinimas į gimtąsias žemes.

Kategorija:UNPO nariai
Kategorija:Hmong-mienai
Kategorija:Kinijos tautos
Kategorija:Laoso tautos
Kategorija:Tailandas
Kategorija:Vietnamo tautos